અઠવાડિયાના પ્રારંભમાં જીવનસાથી અથવા સાસરિયા પક્ષ તરફથી લાભ થઈ શકે છે. આકસ્મિક ધન લાભ થઈ શકે છે. વિદ્યા-અધ્યયનમાં સફળતા મળી શકે છે. શત્રુ પર વિજય મળશે. નોકરી ધંધા માટે પ્રગતિકારક સમય આવશે. તમારા માન-સન્માનમાં વૃદ્ધિ થશે. તારીખ 3 દરમિયાન તમારા કાર્યક્ષેત્ર અને ઘરમાં તમારી સલાહને મહત્વ આપવામાં આવશે. તારીખ 4 અને 5 દરમિયાન કામમાં વધારે વ્યસ્ત રહેશો. તમારી પ્રગતિ ધીમી પણ નિયમિત રહેશે. રુપિયા અટકી-અટકીને હાથમાં આવશે. ઘરમાં વડીલ વ્યક્તિઓના સ્વાસ્થ્યનું ધ્યાન રાખવું.